# prológus

(görög): előbeszéd: a színpadi mű bevezető része lehet jelenet v. monológ formájában, amelyben egy színész az előzetes tudnivalókat, ill. a cselekmény jobb követhetősége érdekében annak összefoglalását elmondja a nézőknek. A szerző ugyanitt üdvözölheti közönségét, az előadás pártolóit. A modern narrátor elődje, aki azonban csak az első jelenetben, esetleg a felvonásnyitó jelenetekben jelent meg.