# záporberendezés

a színpad fölött végighúzódó csőhálózat, melyből tűzveszély esetén rövid idő alatt az egész színpadot elárasztó vízmennyiség záporoztatható. Biztonsági funkciója mellett megfelelő megvilágítással színpadi eső (esőgép) hatáseszközeként is alkalmazzák. – A tűzbiztonsági berendezés éves ellenőrzését, melyre általában évad végén kerül sor – s amit régebben nyilvánosan rendeztek meg – záporpróbának nevezik.