# Sebestyén Éva

(Sárospatak, 1927. júl. 4.– ): színésznő. Rózsahegyi Kálmán színészképző iskolájában végzett 1951-ben, majd az Ifjúsági Színház Stúdiójában dolgozott 1951-től 1954-ig. 1957-ben a szolnoki Szigligeti Színház szerződtette, amelynek nyugdíjazásáig tagja maradt. F.Sz. Yuki (Pfeiffer: Lampionok ünnepe); Orbókné (Gyárfás M.: Egérút); Millerné (Schiller: Ármány és szerelem); Pepi (Móricz Zs.: Nem élhetek muzsikaszó nélkül); Fleury (Lehár F.: Luxemburg grófja); Lady Bracknell (Wilde: Bunbury); Vadász Frici (Eisemann M.: Én és a kisöcsém); Cecília (Kálmán I.: A csárdáskirálynő).