# Varjú Olga

(Jóka, 1957. febr. 12.– ): színésznő. A SzAk elvégzése előtt egy évet a Komáromi Magyar Területi Színházban, két esztendőt pedig a Nemzeti Színház Stúdiójában töltött. 1984-től 1989-ig a nyíregyházi Móricz Zsigmond Színház művésze volt. 1989-től a kaposvári Csiky Gergely, 1992 óta a Miskolci Nemzeti Színház tagja. Drámai fő- és mellékszerepeket is játszik. F.Sz. Julie (Strindberg: Julie kisasszony); Elektra (Aiszkhülosz: Síri áldozat); Fordné (Sh.: A windsori víg nők); Színésznő (Nádas P.: Temetés).