# Nádai István; Niedermann

(Nagykároly, 1910. nov. 12.– ): színész. Gyermekszínészként tűnt fel, később különböző műkedvelő társ.-okban játszott. Kereskedelmi főiskolát végzett, hivatásos színész 1954-től a nagybányai-szatmári együttesben lett. Főként csetlő-botló kisembereket keltett életre sok színnel, megkapó ötletességgel. Számos vidám jelentet írt és adott elő, a kabaré-előadások elmaradhatatlan résztvevője volt. F.Sz. Otto Frank (Goodrich–Hackett: Anna Frank naplója); Cristescu (Baranga: Kerge birka); Dollárpapa (Gábor A.); Peacock (Brecht–Weill: Koldusopera); Főpincér (Fejes E.–Presser G.: Jó estét nyár, jó estét szerelem); Mann (Sütő A.: Egy lócsiszár virágvasárnapja).