# Kósa György

(Bp., 1897. ápr. 24.–Bp., 1984. aug. 16.): zeneszerző, zongoraművész. Rendkívüli zenei tehetsége korán megnyilatkozott: hétéves volt, amikor Bartók Béla tanítványa lett. 13 évesen vették fel a Zak-ra. Kodály Zoltánnál, Siklós Albertnél és Herzfeld Viktornál tanult zeneszerzést, zongoratanulmányait pedig Dohnányi Ernő osztályában folytatta. Diplomája megszerzése után 1917–1921 között zongorakísérőként Németországban, Ausztriában és Olaszországban hangversenyezett. 1927-től 1962-ig a Zak zongoratanára volt. Zenéjére Bartók Béla volt a legnagyobb hatással, de foglalkoztatta a francia impresszionizmus is. F.M. (operák) Az két lovagok (1934); Cenodoxus (1942); Tartuffe (1951); Pázmány lovag (1963); Kocsonya Mihály házassága (1971).