# Handel Edit

(Bp., 1943. máj. 23.– ): táncosnő, balettmester, pedagógus. 1961-ben az ÁBI-ben Nádasi Ferenc növendékeként szerzett diplomát, ezután egy évre a Szegedi Nemzeti Színházhoz szerződött. 1962-ben csatlakozott a Pécsi Baletthez, amelynek 1972-ig magántáncosa volt. 1972–1974 között Moszkvában tanult és szerzett balettmesteri diplomát. 1976 óta az ÁBI-ben tanít. Lírai alkatú táncosnőként főleg a neoklasszikus és modern szerepekben ért el sikereket, nyújtott felejthetetlen alakításokat. Liszt Ferenc-díjas (1970). F.Sz. Donna Anna (Eck I.: Don Juan); Júlia (Alonso: A veronai szerelmesek mártíriuma); Lány (Eck I.: Concerto); Ember (Eck I.: Prométheusz); Róka (Eck I.: Kötelékek).