# Török Rezső

(Bp., 1895. dec. 12.–Bp., 1966. nov. 7.): író, színpadi szerző. 1916-ban újságíróként kezdte pályáját. Rendkívül termékeny színpadi szerző volt. Egyfelvonásosait, zenés vígjátékait, operettjeit külföldön is játszották. F.M. Juhászlegény, szegény juhászlegény (zene: Magyar L., 1927); Borcsa Amerikában (Emőd T.-sal, 1927); A meztelen ember (1927); Két lány az utcán (Emőd T.-sal, 1929); A harapós férj, címváltozata: Ipafai lakodalom (Emőd T.-sal, zene: Komjáthy K., 1931); Fizessen nagysád (Emőd T.-sal, 1932); Csipetke (zene: Fényes Sz., 1933); Pityu (1935); Nehéz ma férjhezmenni (1940); Vők iskolája (Innocent Vincze E.-vel, zene: Farkas F., 1958).