# Balassa Imre

(Szeged, 1886. nov. 25.–Bp., 1974. febr. 5.): színész, újságíró, író. A SzAk-t végezte el, s 1907-től 1912-ig a Nemzeti Színház tagja volt. 1912-ben a Pesti Naplóhoz került. 1918 után az Újság, a Képes Krónika színikritikusa, a Nemzeti Újság színházi rovatvezetője volt. 1923-ban Esti Élet c. művészeti napilapot alapított, amely csakhamar megszűnt. Színházi és zenei tanulmányokat, regényeket írt, fordításai is megjelentek. A La Fontaine Társaság főtitkáraként is dolgozott. F.M. Színpadi problémák (1912); Molière (1938); Déryné (1940); Operakalauz (Gál György S.-ral, 1956); Offenbach regénye (1968); Sándor Erzsi (1968); Operák könyve (1971); Nyolc évtized vándorútján (1976).