# Sántha Puszta Lajos

(Mohol, 1924. márc. 25.–Szabadka, 1993. máj. 22.): színész. Három évet végzett a bp.-i Zak-n, de nem fejezte be. 1946-ban a Szabadkai Népszínház tagja. 1957-ben átszerződött az Újvidéki Rádiószínházhoz, majd 1963-tól 1965-ig a szabadkai Gyermekszínház tagja volt. 1965-től ismét a Szabadkai Népszínház színésze lett, egészen 1984-ig, amikor nyugdíjba vonult. Pályájának első időszakában gyakran játszotta operettek, zenés vj.-ok főszerepeit, de alakított drámai szerepeket is, később inkább epizódszerepeket – sokszor komikusakat formált meg. F.Sz. Bóni gróf (Kálmán I.: A csárdáskirálynő); Ágoston (Deák F.: Áfonyák); Szu-Csong (Lehár F.: A mosoly országa); Frederick (Maugham–Nádas G.–Szenes I.: Imádok férjhez menni); Kányai (Szigligeti E.: Liliomfi); Tengerész (Oldřich: Negyven gazfickó meg egy ma született bárány).