# Bakó József

(Bp., 1928. okt. 10.– ): szcenikus, díszlettervező, grafikus. 1951-ben végzett a bp.-i Szépművészeti Líceumban. 1951–1953 között a Központi Műterem ösztöndíjas díszlettervezője. 1953-tól tagja a Nemzeti Színháznak. Kezdetben szcenikusgyakornok, 1956-tól díszlettervező, szcenikai szakember. Más színházaknak, pl. a szolnoki Szigligeti Színháznak, a Szegedi Szabadtéri Játékoknak, a Gyulai Várszínháznak is tervezett. Ez utóbbiaknak szcenikai apparátusát is újjászervezte. A színpadtechnika alapos ismerete, konstruktív építkezés, pontos stílusismeret jellemzi. 1988-ban érdemes művész kitüntetést kapott. F.T. Vörösmarty M.: Csongor és Tünde; Gyurkó L.: Szerelmem, Elektra; Dosztojevszkij–Tovsztonogov: A félkegyelmű; Bulgakov: Iván, a rettentő; Sütő A.: Advent a Hargitán; Gosztonyi J.: A festett király.