# Tihanyi Tóth László

(Bp., 1938. aug. 4.– ): színész. A konzervatórium ének főtanszakát végezte 1962-ben, majd a Pécsi Nemzeti Színház tagja lett. 1963-tól a kecskeméti Katona József, 1965-től a debreceni Csokonai, 1966-tól a Miskolci Nemzeti, 1971-től az Állami Déryné Színház tagja. 1972-től szabadfoglalkozású művész. 1981-től a József Attila Színház tagja, majd 1984-től ismét szabadfoglalkozású. Műsoros estek, gyerekdarabok írója, rend.-je. F.Sz. Alfréd (Verdi: Traviata); Ádám (Zeller: A madarász); Strauss (Ö. v. Horváth: Mesél a bécsi erdő); Freddy (Lerner–Loewe: My Fair Lady).