# Vajda László

(Bp., 1943. nov. 19.– ): színész. A SzAk elvégzése után három évadot a szolnoki Szigligeti, kettőt pedig a Miskolci Nemzeti Színházban töltött. 1972-től 1978-ig a kaposvári Csiky Gergely Színházban játszott. 1982-ig a Nemzeti Színház, majd a Katona József Színház művésze lett. Aprólékosan kidolgozott, mégis erőteljes karakteralakítások jellemzik művészetét. 1975-ben Jászai Mari-díjjal, 1988-ban érdemes művész-kitüntetéssel jutalmazták. F.Sz. Szatyin (Gorkij: Éjjeli menedékhely); Böffen Tóbiás (Sh.: Vízkereszt, vagy amit akartok); Vladimír (Beckett: Godot-ra várva); Kuligin (Csehov: Három nővér); Apa (Spiró Gy.: Csirkefej); Polonius (Sh.: Hamlet).