# Keszy József

(?–Miskolc, 1869. szept. 2.): színész, színigazgató, drámaíró és -fordító. 1820-tól vándorszínész, 1834-től ig. Idősebb hősöket és karakterszerepeket játszott. F.Sz. Abavári Fülöp (Holbein: Frigyesi Elek); Kemény Simon (Kisfaludy K.); Perföldy (Kisfaludy K.: A kérők); Feletri (Birch-Pfeiffer: Bársonycipő); Miller (Schiller: Ármány és szerelem); Artus király (Halm: Griseldis); Földesi (Szigligeti E.: Zsidó). Egy német nyelvből készült drámafordításáról és három eredeti színművéről tudunk; Holbein-átültetése (A két özvegy, 1832) és a Parádi emlék (1853) c. egyfelvonásos nyomtatásban is megjelent.