# Makra Lajos

(Temesvár, 1937. ápr. 2.– ): színész. 1959-ben végzett a marosvásárhelyi Szentgyörgyi István Színművészeti Intézetben, Temesvárra szerződött. Szinte minden figurát fel tud ruházni egy-két jellegzetes vonással és élővé, elevenné tudja varázsolni, még ha szerepe csupán néhány mondatos is a szövege. Jó humorú és van arányérzéke is. A csetlő-botló kisembereket, a külvárosi figurákat szívhezszólóan, emlékezetesen elevenít meg. 1990–19903 között nyugdíjba meneteléig ig.-ként irányította a temesvári társ.-ot. F.Sz. Szenkár (Gábor A.: Dollárpapa); Mosca (Ben Jonson: Volpone); Hugó (Molnár F.: Liliom); Dr. Fabriczy (Krleza: Glembay Ltd); Rebellis (Ustinov: Az ismeretlen katona és felesége); Scapin (Molière: Scapin furfangjai).