# Rackó Ilus; D. Rackó Ilona

(Szabadka, 1903. máj. 5.– ): színésznő. Szabadkán a Népkörben játszott néhány évig amatőrként, majd Pesten elvégezte Rózsahegyi Kálmán színiiskoláját. Ezután ismét a Népkör együttesének tagja lett. 1948-ban a Szabadkai Népszínházhoz szerződött. 1960-ban egy tragikus baleset miatt kénytelen volt abbahagyni a színészi pályát. Kezdetben főleg operettek főszerepeit, később egyre több drámai főszerepet játszott. F.Sz. Vássza (Gorkij: Vássza Zseleznova); Warrenné (Shaw: Warrenné mestersége); Marica grófnő (Kálmán I.); Castelli bárónő (Krleža: A Glembay-urak). – Ir. Garay B.: Színészarcképek (Újvidék, 1971).