# Eggerth Márta

(Bp., 1912. ápr. 17.– ): énekesnő (szoprán). Csodagyermekként 1923-ban lépett fel először az Operaházban. A húszas években Európa szinte valamennyi jelentős operaszínpadán vendégszerepelt, 1927-től Berlinben filmszínésznőként is foglalkoztatták. 1936-ban lett a világhírű lengyel származású tenorista, Jan Kiepura felesége. 1938-ban kivándorolt az USA-ba. Később férjével együtt számos filmben szerepelt, operett-primadonnaként pedig a New York-i Metropolitanben és a Buenos Aires-i Teatro Colón-ban is fellépett. Nyolcvanadik születésnapját bécsi fellépéssel ünnepelte. F.Sz. Olympia (Offenbach: Hoffmann meséi); Mimi (Puccini: Bohémélet).