# Székhelyi József

(Bp., 1946. nov. 24.– ): színész. A SzAk-n 1971-ben szerzett diplomát, és a kecskeméti Katona József Színházhoz szerződött. 1975-től 1979-ig a Madách Színház, 1979-től 1983-ig a Nemzeti Színház tagja volt. 1983 óta ismét a Madách Színházban játszott. 1992-93-ban az Arizona Színház tagja. Népszerű és sokat foglalkoztatott színész a televízióban és a rádióban. Jászai Mari-díjas (1984). F.Sz. Hamlet (Sh.); Thersites (Sh.: Troilus és Cressida); Richmond (Sh.: III. Richárd); Clarin (Calderón: Az élet álom); Zichy Géza (Németh L.: Széchenyi); Borissza (Držič: Dundo Maroje); Ottó (Katona J.: Bánk bán); Callimaco (Machiavelli: Mandragóra); Scapin (Molière: Scapin furfangjai); Tigris Brown (Brecht–Weill: Koldusopera); Jerry (Albee: Állatkerti történet); Mosca (Jonson: Volpone); Roab (Knott: Várj, míg sötét lesz); Takáts Zuárd (Szomory D.: Takáts Alice); Happy (Miller: Az ügynök halála); Tom (Williams: Üvegfigurák).