# Gáti István

(Bp., 1948. nov. 29.– ): énekes (bariton). Diplomáját 1972-ben szerezte a Zak-n. Ezt követően az Operaház magánénekese. 1971–1975 között több rangos nemzetközi énekverseny – München, Bécs, Rio de Janeiro, Salzburg – díjnyertese. Rendszeresen fellép külföldi operaházakban. 1986-tól a Bécsi Állami Operaház vendégművésze, 1991-től rendes tagja. Számos hanglemezfelvétel közreműködője és televíziós operafelvételek főszereplője. Több m. opera – Hidas Frigyes, Bozay Attila, Szokolay Sándor, Rózsa Pál – ősbemutatóján szerepelt. Repertoárjához elsősorban Mozart és Verdi baritonszerepei tartoznak. Operai pályafutása mellett dal- és oratóriuménekesként is gyakran fellép. 1981-ben Liszt Ferenc-díjban, 1989-ben érdemes művész kitüntetésben részesült. F.Sz. Escamillo (Bizet: Carmen); Nick Shadow (Sztravinszkij: The Rake‘s Progress); Lescaut (Puccini: Manon Lescaut).

GÁTI ISTVÁN – Almaviva gróf
(Mozart: Figaro házassága)