# Pacséry Ágoston; Ágost

(Nagybecskerek, 1903. márc. 3.–Bp., 1977. jún. 10.): színész, ügyelő, rendező, filmrendező. A SzAk-t 1926-ban végezte el. 1927-től 1935-ig a Nemzeti Színház ügyelője és segédszínésze volt. Később alkalmi rendezéseket vállalt iskolákban, egyesületekben és Erdélyben is. 1937-től a filmszakmában folytatta pályafutását. A Magyar Film c. szaklap állandó munkatársa volt, s forgatókönyveket írt. 1939–40-ben a Városi Színházban mint színész és rend. működött. 1942–43-ban négy filmet rendezett. 1946–47-ben a Béke Színház titkára volt. F.R. Greban: A Jézus Krisztusról szóló igazi Passio.