# Margitai Ági; Margittay

(Bp., 1932. júl. 12.– ): színésznő. 1958-ban a SzAk elvégzése után Pécsre szerződött. 1962-től a kecskeméti Katona József Színház, 1963-tól a Petőfi Színház, 1965-től a Miskolci Nemzeti Színház tagja volt. 1968-ban a Mikroszkóp Színpad szerződtette, 1970–1972 között Szegeden, 1972-től a József Attila Színházban, 1978-tól Szolnokon játszott. 1982-től a Magyar Filmgyártó Vállalat társ.-ának, 1990 óta a Miskolci Nemzeti Színháznak tagja. Érdekes, színes egyénisége drámai és vj.-i szerepekben is kitűnően érvényesül, számos filmben játszott. Jászai Mari-díjas (1962), érdemes (1981) és kiváló művész (1989). F.Sz. Anna Frank (Goodrich–Hackett); Júlia (Sh.: Rómeó és Júlia); Szonya (Csehov: Ványa bácsi); Eliza (Shaw: Pygmalion); Polly, Kocsma Jenny, Peacockné (Brecht–Weill: Koldusopera); Josefa (Achard: A bolond lány); Eliza (Lerner–Loewe: My Fair Lady); Kata (Sh.: A makrancos hölgy); Martha (Albee: Nem félünk a farkastól); Eleonora (Mrożek: Tangó); Mákné (Fejes E.: Vonó Ignác); Máli néni (Füst M.); Shirley Valentine (Russel); Erzsébet (Schiller: Stuart Mária).

MARGITAI ÁGI – Máli (Füst M.: Máli néni)