# Hlatky Edit

(Bp., 1926. ápr. 2.– ): színésznő. Feld Rózsi gyermekszínházában kapott először szerepet. 1942-ben végezte el a SzAk-t. A Komédia Orfeum szerződtette szubrett-komika szerepkörben, 1946–47-ben a Royal Revü Színház, 1947–1950 között a Fővárosi Operettszínház tagja. Ezután Kaliforniában telepedett le. Temperamentumosságát, egyéni, groteszk komikumát, tánctudását jól kamatoztatta. Sikeresen szerepelt A VIII. osztály (Bródy T.–Békeffy I.), Rip van Winkle (Planquette), valamint a Hotel Plaza (Neil Simon) c. darabokban. Többször fellépett San Francisco, New York, Chicago, Cleveland, Hollywood, valamint a kanadai Toronto, Vancouver, Calgary m. közönsége előtt. F.Sz. Marcsa (Nóti K.: Nyitott ablak); Sybill (Jacobi V.); Börcsök Lina (Komjáti K.–Emőd T.–Török R.: Ipafai lakodalom).