# Ferenczy Csongor

(Szászrégen, 1939. nov. 12.– ): színész. 1962-ben végzett Marosvásárhelyen. 1962-től a temesvári, 1968-tól a sepsiszentgyörgyi Állami Magyar Színház, 1972-től a Marosvásárhelyi Nemzeti Színház tagja volt. 1980-ban Mo.-ra szerződött, 1983 óta a Nemzeti Színház tagja. Markáns, szép beszédkultúrájú művész. F.Sz. Hamlet (Sh.); Peer Gynt (Ibsen); Báró (Gorkij: Éjjeli menedékhely); Corbaccio (Jonson: Volpone); Czintos Bálint (Tamási Á.: Csalóka szivárvány); Popriscsin (Gogol: Egy őrült naplója); Lucifer (Balogh E.–Kerényi I.: Csíksomlyói passió); Fehér Márton (Szörényi L.–Bródy J.: Fehér Anna); Simon Stimson (Wilder: A mi kis városunk).