# Solymosi Zoltán

(Bp., 1967. dec. 12.– ): táncos. Az ÁBI-ben 1988-ban szerzett diplomát, de már utolsó éves növendékként a holland Nemzeti Balett ösztöndíjasa, majd két évadon át az egy. vezető szólistája. Ezek után Európa különböző nagy balettegy.-einél vendégszólista volt – többek között Münchenben és a Milánói Scalában –, 1992-ben pedig a Royal Ballet állandó szólistája lett. Rendkívüli adottságú, nemes tartású, de robbanékony, kiváló technikájú előadóművész. Az Operaházban is rendszeresen fellép. F.Sz. Herceg (R. Van Dantzig: A hattyúk tava); Herceg (Ashton: Hamupipőke); Petruchio (Cranko: A makrancos hölgy); Tybalt (Seregi L.: Rómeó és Júlia); Júdás (Fodor A.: A próba); Spartacus (Seregi L.); Vronszkij (Pártay L.: Anna Karenina); Des Grieux (MacMillan: Manon); Oberon (Ashton: Az álom); főszerep (Manen: Öt tangó, Nagy fúga, Szarkazmusok).

SOLYMOSI ZOLTÁN – Herceg
(Csajkovszkij–Messzerer: A hattyúk tava)