# Faludi Jenő

(Devecser, 1873. nov. 22.–Bp., 1933. okt. 17.): színházigazgató. Faludi Gábor fia, Faludi Sándor ikertestvére. 1900-ban ügyvédi oklevelet szerzett, 1902–1917 között az Országos Színészegyesület ügyvédjeként dolgozott. 1911-ben ügyvédi gyakorlatot folytatott. Ekkor a Vígszínház műv.-i ig.-ja lett, és csak 1921-ben vált meg az intézménytől. 1917-ben megszervezte a Városi Színház új társ.-át. 1924-ben az Unió Rt. öt színházának, majd a konszern bukása után, 1925-től 1929-ig a Magyar Színház műv.-i ig.-ja volt. Faludi egy színház működtetését üzleti szabályok szerint képzelte. Befektetései azonban nem mindig voltak nyereségesek.