# Fekete Mária

(Bp., 1942. aug. 20.– ); jelmeztervező, grafikusművész. Tanulmányait 1960–1965 között végezte a bp.-i Iparművészeti Főiskola jelmezszakán. Pályáját a Pécsi Nemzeti Színháznál kezdte, majd a Magyar Filmgyártó Vállalat munkatársa lett. 1973–1974 között a debreceni Csokonai, 1977–1978 között a Békés Megyei Jókai, 1978-tól a Miskolci Nemzeti Színház tagja volt. Vendégként tervezett fővárosi és vidéki – szolnoki, kaposvári, egri – színházaknak is, s rendszeresen dolgozott a televízió számára. – Stílusokat, korokat, műveket alaposan ismerő, gondolatokat, érzelmeket, jellemet nagy fantáziával kifejező festő-jelmeztervező. F.T. Sh.: Rózsák háborúja; Osztrovszkij: Vihar; Bulgakov Zojka lakása; Sartre: Piszkos kezek. – Ir. Bőgel J.–Jánosa L.: Scenographia Hungarica (1983).