# Alszeghy Irma, Cs.

(Bp., 1864. febr. 26.–Bp., 1945. márc. 8.): színésznő. 4 éves korától gyermekszerepeket játszott, 14 évesen a SzAk-ra iratkozott. 1884-ben mint ösztöndíjast Paulay Ede szerződtette a Nemzeti Színházhoz. 1918-tól örökös tag. 1924 júl.-ában nyugalomba vonult, de még ebben az évben vendégként fellépett a Renaissance Színházban és 1928-ban a Belvárosi Színházban. Kezdetben naiva, majd hősnő és drámai szende szerepeket játszott. Szerénysége miatt nem foglalta el az őt megillető helyet. Asszonyosan meleg, egyszerű, közvetlen lényével, finom beszédmodorával és a szerepek intenzív átélésével a modern m. színpadi kultúra kialakításában fontos szerepet játszott. F.Sz. Melinda (Katona J.: Bánk bán); Kata (Sh.: A makrancos hölgy); Helena (Sh.: Szentivánéji álom); Junia (Racine: Britannicus); Róza (Hauptmann: Bernd Róza); Alvingné (Ibsen: Kísértetek).