# Hegedűs Erzsébet

(Nagykőrös, 1923. aug. 23.– ): színésznő. A SzAk elvégzése után 1953-ban a kecskeméti Katona József Színházhoz szerződött. 1959-től a debreceni Csokonai, 1971-től a Madách, 1979–1986 között ismét a debreceni társ. tagja. Karakterszínész, alakítása különösen idős asszonyok megformálásában emlékezetes. Jászai Mari-díjas (1958). F.Sz. Teréza (Jókai M.: Az aranyember); Aase (Ibsen: Peer Gynt); Rézi néni (Háy Gy.: Tiszazug).