# felolvasó-színpadi előadás

többszereplős pódiumi produkció, melyben egy – többnyire színházban még be nem mutatott, új – színjátékszöveget semleges szcenikai keretben, jelmez és maszk nélkül, a színpadi akciókat csak jelezve, a színészek, előzetes próbák után, a rendezőnek a szereplők viszonyrendszerének kidolgozását célzó instrukciói nyomán felolvasnak. A felolvasó-színpadi előadás célja a közönség megismertetése a színpadi művel gyakran a későbbi előadás anyagi lehetőségeinek biztosítására, a társ. támogatására való felkérés jegyében.