# Nagy Annamária

(Dunaújváros, 1952. jún. 1.– ): színésznő. Az Eötvös Loránd Tudományegyetem Bölcsészettudományi Karának magyar–népművelés szakán végzett. 1978-ban a Fővárosi Operettszínház ösztöndíjasa lett, s miután elvégezte a SzAk musical szakát, a színházhoz szerződött. 1984-től két évadot Pécsett töltött, majd 1990-ig a kecskeméti Katona József Színház tagja volt. Az ezt követő évadban a Békés Megyei Jókai Színházban játszott, 1991 óta szabadfoglalkozású színésznő. F.Sz. Cherubino (Mozart: Figaro házassága); Denise (Hervé: Nebáncsvirág); Stephanie (Barillet–Grédy: A kaktusz virága); Violetta (Kálmán I.: A montmartre-i ibolya).