# Simon Gizi

(Lemberg, 1905–?): színésznő. 1923–24-ben Kecskeméten kezdte pályáját. 1924–25-ben Lászlóffy Bódog, 1925–26-ban Mariházy Miklós társ.-ában játszott. 1926-tól 1931-ig a Vígszínház, 1931–1933 között az Andrássy úti Színház tagja volt. 1935-ig neve szerepelt a szerződés nélküli színművészek között. További sorsa ismeretlen. Primadonnaszerepeket és fiatallány-szerepeket alakított. F.Sz. Piri (Lengyel M.: Antónia); Albine (Deval: Őnagysága őrangyala); Ilona (Lakatos L.: Lipótváros).