# Huszár Sándor

(Kolozsvár, 1929. ápr. 15.– ): író, szerkesztő, színházigazgató. 1959–1964 között a kolozsvári Állami Magyar Színház igazgatója volt. Tehetséges, élvonalbeli művészekkel – Vadász Zoltán, Balogh Éva, Taub János, Harag György, Péterffy Gyula, később Kovács Gyula – ígéretes művészi tervet dolgozott ki, amelynek megvalósításával a színház visszanyerte vezető szerepét az erdélyi magyar társulatok körében. 1988 óta Mo.-on él. Drámái: A házasságok a földön köttetnek (1962); A mennybemenetel elmarad (1981).