# Fajth Blanka

(Bp., 1954. febr. 19.– ): táncos, koreográfus, asszisztens. Az ÁBI balettművész, majd balettpedagógus szakát is elvégezve Fodor Antal állandó asszisztense lett, így a Fodor-kor.-ák külföldi betanításai is az ő nevéhez fűződnek. Szórványosan szakpublikációi is megjelennek. Főbb betanításai: A próba (Łódż, Rusze, Zágráb, Vilnius, Szentpétervár); Hamupipőke (Ljubljana); Requiem (Bécs és a Pécsi Balett). F.M. Zene és tánc viszonya Fodor Antal J. S. Bach E-dúr hegedűversenyére készített koreográfiáiban (Tánctudományi Tanulmányok, 1988–1989).