# Tóth Tamás

(Kolozsvár, 1936. febr. 26.– ): színész, színházigazgató. A marosvásárhelyi Szentgyörgyi István Színművészeti Intézetben végzett 1958-ban. A város Nemzeti Színházához szerződött. Rövid időn belül a társ. egyik vezető színésze lett, a hetvenes évek elején rövid ideig igazgatója is. Kitűnő jellemszínész, magas érzelmi-indulati telítettség és visszafogott eszközök jellemzik játékát. Vj.-i szerepekben jól érvényesül könnyed játékossága, csattanós humora vagy finom ironizáló készsége. F.Sz. Petur (Katona J.: Bánk bán); Pjotr (Tolsztoj: A sötétség hatalma); Petru Rareş (Lovinescu); Gedeon (Sütő A.: Pompás Gedeon); Versinyin (Csehov: Három nővér); Klescs (Gorkij: Éjjeli menedékhely); Zsellyei Balogh Ábel (Móricz Zs.: Úri muri); Achiles (Székely J.: Vak Béla).