# Galkó Balázs

(Bp., 1949. jún. 29.– ): színész, előadóművész. 1970-ben végezte a SzAk-t. A Nemzeti Színház szerződtette, 1972-től a 25. Színház, 1976-tól a szolnoki Szigligeti, 1979-től a Miskolci Nemzeti, 1983-tól 1986-ig a kecskeméti Katona József Színház tagja volt. 1986-tól alternatív művészként alkalmi társulásokkal, egyszemélyes performance-okkal lép föl. A 25. Színház kísérletező műhelyében ismerhette meg a közönség színészi és versmondói képességeit. A színház új útjainak keresése – kecskeméti produkciók, Hold Színháza – általában jellemzi pályáját. Több rendezését is bemutatták (Plautus: A bögre). F.Sz. Benvolio (Sh.: Rómeó és Júlia); Matyi (Fazekas M.–Schwajda Gy.: Lúdas Matyi); Bicska Maxi (Brecht–Weill: Koldusopera); Dromlet (Hold Színház: Dromlet, a drák királyfi); Kocsreál (1989).