# Molnár Zsuzsa

(Bp., 1953. jún. 6.– ): színésznő. A SzAk elvégzése után 1978-ban a veszprémi Petőfi Színházban kezdte pályáját. Játszott 1979–80-ban a kecskeméti Katona József, 1980-tól 1990-ig a Miskolci Nemzeti Színházban. 1990-től a Nemzeti Színház művésznője. Prózai és zenés darabok hősnőit sikerrel alakítja. F.Sz. Helga (Zorin: Varsói melódia); Éva (Madách I.: Az ember tragédiája); Kocsma Jenny (Brecht–Weill: Koldusopera).