# Szétszórt Csillagok

Párizsban 1951–1953 között megjelent, gazdagon illusztrált, 32 oldalas m. nyelvű sajtóorgánum. Filmes, színházi, irodalmi és művészeti képes havi folyóirat volt, főszerk.-je Kiss Lajos, társszerk. Bakos Aladár. A lapban hírt adtak az emigrációban élő m. művészek munkájáról, sorsáról. Muráti Lili, Beregi Oszkár, Jávor Pál, Páger Antal, Lugosi Béla, Szeleczky Zita, Eszenyi Olga, Szilassy László, Békássy István, Szőke Szakáll, Komár Júlia, Hajmássy Miklós, Mály Gerő, Somkuthy Dezső mellett olvashattunk benne a m. filmesekről, operaénekesekről, balett-táncosokról is.