# Péter Gizi

(Pécs, 1929. márc. 15.– ): színésznő. Magán balettiskolában tanult, majd 1945-ben szerződtette a Magyar Színház. 1947-ben elvégezte az Országos Színészegyesület Színészképző Iskoláját. Egy-egy évet töltött Szolnokon és Győrben, kettőt pedig Debrecenben. 1951-től 1959-ig, majd 1962-től a Pécsi Nemzeti Színház művésznője volt. Közben három évig a szolnoki Szigligeti Színházban szerepelt. Kitűnő tánctudással, kellemes hanggal és jó humorérzékkel alakít vj.-i és szubrettszerepeket. 1990-ben a Pécsi Nemzeti Színház örökös tagja lett. F.Sz. Marcsa (Szirmai A.: Mágnás Miska); Mirandolina (Goldoni); Stázi (Kálmán I.: A csárdáskirálynő); Dorine (Molière: Tartuffe); Sárkányné (Molnár F.: A doktor úr); Zulejka (Huszka J.: Gül Baba); Mama Morton (Kander–Ebb: Chicago); Júlia (Hunyadi S.: A három sárkány).