# Ódry Színpad

Olty Magda, a SzAk akkori igazgatójának kezdeményezésére alakították ki 1958 folyamán a SzAk Vas utcai épületében. 1959. febr. 19-én nyílt meg. Ma már szinte kizárólag a SzAk hallgatóinak vizsgaelőadásait tartják benne, de több bp.-i színház játszóhelye is volt a 60-as években. 1959–1962 között például a Vígszínház kamaraszínházaként működött. Jellegénél fogva újító, kísérletező munkának és különböző fesztiváloknak itt otthont ad. A 80-as évek végén több kisebb játszóhelyet is kialakítottak az épületen belül, valamint a Rákóczi úton levő szárnyban.