# Szilassy Gyula; Brajka

(Deés, 1905. okt. 16.–Bp., 1986. szept. 6.): színész, rendező. A SzAk-t 1927-ben végezte, s a Magyar Színházban kezdte pályáját. 1928–1930 között Szegeden játszott. 1938–1944 között a Nemzeti Színház színésze, rend.-je és játékmestere volt. 1945 után csak ritkán kapott szerződést. 1949-ben a Kis Színházban rendezett, 1964–1966 között és 1968–69-ben a Thália Színházban kapott kisebb szerepeket. Rendszeresen szerepelt a rádióban is. Jellemszerepeket játszott. F.Sz. Étienne (Deval: Az ifjú pásztor); Bial (Petőfi S.: Tigris és hiéna); Bagot (Sh.: II. Richárd). F.R. Järviluoma: Északiak; Molter K.: Örökmozgó; Gabányi Á.: Apósok.