# Remenyik Zsigmond

(Dormánd, 1900. júl. 19.–Bp., 1962. dec. 30.): író. Jogot hallgatott Nagyváradon, de tanulmányait félbehagyta, és 1920-ban kivándorolt Dél-Amerikába. 1926-ban tért vissza. 1921-ben a Ma c. újságban jelentek meg első írásai. 1927-ben harmadmagával megalapította az Új Föld c. folyóiratot. 1927-től a Társadalmi Szemlében, a kolozsvári Korunkban is publikált. 1936–1939 között a Szép Szó egyik szerk.-je volt. 1939–1941 között az USA-ban élt. Regényeket, novellákat, s drámákat is írt a kibontakozó avantgard szellemében. Drámái: Az atyai ház (1943); Kard és kocka (1955); Saroküzlet (1965); „Vén Európa Hotel” (1976); Pokoli disznótor (1978). – Ir. Kocsis R.: Igen és nem (1973); Nagy S.: Eszmék és formák R. Zs. írói világában (1988).