# Vitéz László

(Bp., 1949. máj. 19.– ): színész. A SzAk elvégzése után egy évadot a győri Kisfaludy Színházban töltött. 1977–1980 között a Miskolci Nemzeti Színház tagja volt. Egy-egy évet Kecskeméten, Debrecenben játszott, majd 1982-től ismét a kecskeméti Katona József Színház művésze lett. Drámai és vj.-i fő- és mellékszerepeket egyaránt alakít. F.Sz. Mick (Pinter: A gondnok); Don Quijote (Leigh–Wasserman: La Mancha lovagja); Dobcsinszkij (Gogol: A revizor); Lucifer (Madách I.: Az ember tragédiája); Bicska Maxi (Brecht–Weill: Koldusopera).