# Kárpáthy György; Rigó

(Lábod, 1853. ápr. 6.–Bp., 1922. okt. 9.): színész, színigazgató. 1871-ben Károlyi Lajosnál lett színész. Bonviván- és társalgási szerepekben lépett föl. Igazgatóként kisebb társulatokkal járta a vidéki városokat és falvakat, sokszor nemzetiségi területekre vitte el a színjátszást. Pályáját 1906 k. fejezte be. F.Sz. Barillon Lajos (Grange-Bernard: Házasság gőzerővel); Ormi Béla (Szigligeti E.: A mama). Felesége: Katics Rózsa (1843. dec. 27.–Felsőőr, 1902. jan. 22.): színésznő. 1861-ben első férjénél, Takács Ádámnál kezdte a pályát. 1874-től Kárpáthy Györggyel együtt járták a vidéket. Lányai: Kárpáthy Rózsika, Török Dezsőné (1876–?); Kárpáthy Györgyike, Rónai Sándorné (Nyitra, 1877. nov. 23.–?): színésznők.

M.A. 1872: Károlyi Lajos; 1873: Novák Sándor, Szuper Károly; 1874: Miskolc; 1875: Szatmár; 1876: Aradi Gerő, Nyitra; 1877: Dunaszerdahely; 1878: Fáy János; 1904: Gáspár Jenő; 1906: B. Polgár. Igazgatóként: 1878: Dabas; 1879–81: Galgóc, Körmend, Szentgotthárd, Kiscell, Zalaegerszeg (Fáy Jánossal); 1882: Szentlőrinc; 1883: Ács; 1884: Nagytapolcsány; 1885: Heves; 1886: Ács; 1887: Alsódabas; 1888: Kunszentmárton; 1889: Fülöpszállás; 1890: Oravica; 1891: Endrőd; 1892: Tiszafüred; 1893: Sepsiszentgyörgy; 1894: Marosludas; 1895: Kula; 1896: Bicske; 1897: Nagykáta; 1898: Belényes; 1899: Lengyeltóti; 1900: Kunszentmárton; 1901: Körmend; 1902: Perlak; 1903: Vajdahunyad téli állomáshelyekkel.