# Siklós Olga

(Kolozsvár, 1926. nov. 6.– ): dramaturg, rendező, író, az irodalomtudományok kandidátusa. 1958-ban végzett a SzAk dramaturg tanszakán. 1945-ben a Nemzeti Színház tagja lett. 1951-től az Ifjúsági, 1956-tól a kecskeméti Katona József, 1966-tól a veszprémi Petőfi Színház dramaturgja, 1973 óta a Magyar Rádió rend.-je. Pályáján mindig jelentős szerepet kapott a jelenkori m. dráma színpadra segítése és a kortárs világirodalmi rangú külföldi művek bemutatása. Számos színház- és drámatörténeti tanulmányt, tv-forgatókönyvet, dokumentumjátékot írt; egyik legjelentősebb a Széchenyi István művei alapján készült Ár ellen az árban. Könyve: A magyar drámairodalom útja 1945–57 (1970); A legnagyobb magyar (1983), amely színpadi változatának rend.-je is.