# Czehe Gusztáv

(Szabadka, 1923. jan. 31.– ): színész. 1946-ban került a Szabadkai Népszínházhoz, és az 50-es években kezdett jelentősebb epizódszerepekben fellépni. 1978-ig volt a színház tagja, de még ezután is tíz évig rendszeresen szerepelt. Több mint kétszáz szerepet alakított. Színészi egyénisége főként drámai és vj.-i karakterfigurák megformálásában érvényesült. F.Sz. Crochard (Praxy: A milliárdos), Galagonya (Sh.: Sok hűhó semmiért); Tót (Örkény I.: Tóték); Bokilo (Držić: Máró bácsi); Géronte (Molière: Scapin furfangjai).