# Jónás Judit

(Bercel, 1964. jan. 8.– ): színésznő. 1987-ben végezte el a SzAk-t, majd a Pécsi Nemzeti Színházhoz került, amelynek azóta is tagja. Az 1983-as Ki mit tud? televíziós vetélkedőn drámai erejű versmondásával tűnt fel. Eddigi legnagyobb sikereit is előadóművészként aratta. Önálló estjén García Lorca Cigányrománcok c. versciklusát, majd Weöres Sándor Psychéjét adta elő. Alakításait szenvedélyes drámaiság jellemzi. F.Sz. Charmian (Sh.: Antonius és Cleopátra); Flinn (Kesey–Wasserman: Kakukkfészek).