# Tóth Páll Miklós

(Marosvásárhely, 1944. ápr. 11.– ): színész, rendező. 1967-ben végzett a marosvásárhelyi Szentgyörgyi István Színművészeti Intézetben, és a szatmárnémeti társ.-hoz szerződött. Intellektuális beállítottságú színész, különböző karakterszerepekben markáns alakításokkal hívja fel magára a figyelmet. A nyolcvanas évektől rendezői feladatokra is vállalkozik. F.Sz. Igazgató (Méhes Gy.: 33 névtelen levél); Krisztyán Tódor (Jókai M.: Az aranyember); Báró (Gorkij: Éjjeli menedékhely); Antonio (Sh.: A vihar). F.R. Köntös-Szabó J.: Lakon háza; Fodor S.: Csipike, Csipike és Tipetupa.