# Fülöp Viktor

(Bp., 1929. febr. 9.– ): táncos, balettmester. Tanulmányait Nádasi Ferencnél folytatta. 1943-ban az Operaház tagja lett, 1949-től magántáncosa. Az ötvenes években többször tanult Moszkvában neves balettmestereknél. 1956-tól az Operaház próbavezető balettmestere. 1981–1984 között – évekig tartó mellőztetés után – a Győri Balettnél volt vendégművész. Rendkívüli művészegyéniség, aki a hűvös, klasszikus eleganciát és a drámai szuggesztivitást, sőt humort igénylő szerepekben is kimagaslót, összetéveszthetetlent tudott nyújtani évtizedeken át. Számos külföldi egy.-nél – Moszkva, London, Vichy, Perm – vendégszerepelt. Kossuth-díjas (1952), Liszt Ferenc-díjas (1960), érdemes (1968) és kiváló művész (1971). F.Sz. Albert (Lavrovszkij: Giselle); Herceg (Vojnonen: Diótörő); Girej (Zaharov: A bahcsiszeráji szökőkút); Philippe (Vojnonen: Párizs lángjai); Királyfi (Harangozó Gy.: A fából faragott királyfi); Baltaváry (Vashegyi E.: Bihari nótája); Ifjú (Harangozó Gy.: Seherezádé) Mandarin (Harangozó Gy., ill. Seregi L.: A csodálatos mandarin); Spartacus (Seregi L.); Simone (Ashton: A rosszul őrzött lány); Madge (Bournonville: A szilfid); Szamuráj (Markó I.); Halál (Markó I.: Az igazság pillanata).

FÜLÖP VIKTOR – Girej kán
(Azafjev–Zaharov: A bahcsiszeráji szökőkút)