# Ménich Gábor

(Bp., 1960. jún. 1.– ): táncos. Az ÁBI-ben 1979-ben szerzett balettművész diplomát, majd egy évet Moszkvában töltött ösztöndíjasként. Az Operaház tagja lett 1980-ban mint magántáncos. Egy évtized múlva abbahagyta táncművész pályáját. 1985–86-ban különböző külföldi egy.-eknél vendégszólista is volt. Jó technikájú, a klasszikus, de különösen a karakterszerepek kiváló tolmácsolója. F.Sz. Rómeó (Seregi L.: Rómeó és Júlia); Afrikai (Seregi L.: Spartacus); Mandarin (Harangozó Gy.: A csodálatos mandarin); Simone anyó (Ashton: A rosszul őrzött lány).