# Gyulai Antal; Péterfi

(Bp., 1911. júl. 18.– ): színész. 1934-ben végezte el a SzAk-t, majd a Miskolci Nemzeti Színházhoz szerződött. A bp.-i Művész Stúdió, a Székelyföldi Színház, Nádasi József Kerületi Alföldi Társulata, az Országjáró Stagione Színház, a Magyar Színház voltak pályájának állomásai. 1949-től a Miskolci Nemzeti, 1952-től 1978-ig, nyugdíjba vonulásáig a kecskeméti Katona József Színház tagja volt. Prózai és zenés játékokban egyaránt fellépett. F.Sz. Gül Baba (Huszka J.); Lord Stanley (Sh.: III. Richárd); Bellièvre (Schiller: Stuart Mária).